ശാരദാഭുജംഗപ്രയാതാഷ്ടകം
സുവക്ഷോജകുംഭാം സുധാപൂർണകുംഭാം
	പ്രസാദാവലംബാം പ്രപുണ്യാവലംബാം   
സദാസ്യേന്ദുബിംബാം സദാനോഷ്ഠബിംബാം
	ഭജേ ശാരദാംബാമജസ്രം മദംബാം     1   
കടാക്ഷേ ദയാർദ്രോ കരേ ജ്ഞാനമുദ്രാം
	കലാഭിർവിനിദ്രാം കലാപൈഃ സുഭദ്രാം   
പുരസ്ത്രീം വിനിദ്രാം പുരസ്തുംഗഭദ്രാം
	ഭജേ ശാരദാംബാമജസ്രം മദംബാം     2   
ലലാമാങ്കഫാലാം ലസദ്ഗാനലോലാം
	സ്വഭക്തൈകപാലാം യശഃശ്രീകപോലാം   
കരേ ത്വക്ഷമാലാം കനത്പ്രത്നലോലാം
	ഭജേ ശാരദാംബാമജസ്രം മദംബാം     3   
സുസീമന്തവേണീം ദൃശാ നിർജിതൈണീം
	രമത്കീരവാണീം നമദ്വജ്രപാണീം   
സുധാമന്ഥരാസ്യാം മുദാ ചിന്ത്യവേണീം
	ഭജേ ശാരദാംബാമജസ്രം മദംബാം     4   
സുശാന്താം സുദേഹാം ദൃഗന്തേ കചാന്താം
	ലസത്സല്ലതാംഗീമനന്താമചിന്ത്യാം   
സ്മരേത്താപസൈഃ സംഗപൂർവസ്ഥിതാം താം
	ഭജേ ശാരദാംബാമജസ്രം മദംബാം     5   
കുരംഗേ തുരംഗേ മൃഗേന്ദ്രേ ഖഗേന്ദ്രേ
	മരാലേ മദേഭേ മഹോക്ഷേƒധിരൂഢാം   
മഹത്യാം നവമ്യാം സദാ സാമരൂപാം
	ഭജേ ശാരദാംബാമജസ്രം മദംബാം     6   
ജ്വലത്കാന്തിവഹ്നിം ജഗന്മോഹനാംഗീം
	ഭജേ മാനസാംഭോജസുഭ്രാന്തഭൃംഗീം   
നിജസ്തോത്രസംഗീതനൃത്യപ്രഭാംഗീം
	ഭജേ ശാരദാംബാമജസ്രം മദംബാം     7   
ഭവാംഭോജനേത്രാജസമ്പൂജ്യമാനാം
	ലസന്മന്ദഹാസപ്രഭാവക്ത്രചിഹ്നാം   
ചലച്ചഞ്ചലാചാരൂതാടങ്കകർണോ
	ഭജേ ശാരദാംബാമജസ്രം മദംബാം     8   
	ഇതി ശ്രീമത്പരമഹംസപരിവ്രാജകാചാര്യസ്യ
	ശ്രീഗോവിന്ദഭഗവത്പൂജ്യപാദശിഷ്യസ്യ
	ശ്രീമച്ഛങ്കരഭഗവതഃ കൃതൗ
	ശാരദാഭുജംഗപ്രയാതാഷ്ടക സമ്പൂർണം    

ശങ്കരാചാര്യരുടെ കൃതികൾ